paragraph_text: VTV Televizija je regionalna televizija sjevera Hrvatske koja emitira 24 sata programa dnevno, od čega više od 60% programa vlastite produkcije kroz 30-ak emisija pod zajedničkim nazivnikom "program za svakoga". Sjedište VTV Televizije je u centru Varaždina u vlastitoj poslovnoj zgradi, te ima 30-ak zaposlenika. VTV Televizija utemeljena je 1992. godine sa svrhom proizvodnje i emitiranja televizijskog programa i do 1999. godine uspješno posluje kao produkcijska kuća i marketinška agencija. 1. veljače 1999. počinje s emitiranjem vlastitog programa s koncesijom za područje Varaždinske županije, a 2006. godine postaje prva regionalna televizija u Hrvatskoj.